3.+Toisen+asteen+opiskelu

Ammatilliseen peruskoulutukseen ja lukiokoulutukseen haetaan yhteishaussa. Tanssi-, musiikki- ja liikunta-alan erityiskoulutukseen sekä aikuisten ja vieraskieliseen koulutukseen pyritään hakemalla puolestaan suoraan oppilaitokseen. Mahdollisesti käytössä oleviin pääsy- ja soveltuvuuskokeisiin oppilaitos kutsuu hakijan tarvittaessa kirjeitse. Seuraavassa esitetään yksityiskohtaista ja samalla ajankohtaista koulutukseen hakemista koskevaa tietoa, joka on otettava tarkasti ajallisesti huomioon oppilaanohjausta suunniteltaessa ja toteutettaessa käytännön tasolla:

Toisen asteen ammatillinen ja lukiokoulutus ¤ Hakeminen keväällä 2008 alkavaan koulutukseen: - Syksyn 2007 yhteishaku: kaikki hakijat Yhteishaussa jätetyn hakemuksen voimassaolo päättyi 31.12.2007. Hakemuksen oli oltava perillä lääninhallituksessa viimeisenähakupäivänä klo 16.15. ¤ Hakeminen syksyllä 2008 alkavaan koulutukseen: - Kevään 2008 yhteishaku: kaikki hakijat Ammatillinen peruskoulutus ja lukiokoulutus sekä kotitalousopetus 3.3.–20.3.2008 Tarvittavat pääsy-, soveltuvuus- ja kielikokeet järjestetään 28.4.-30.5.2008. Kesän täydennyshaku tapahtuu 28.7.–1.8.2008. Pääsy-, soveltuvuus- ja kielikokeet järjestetään puolestaan 6.8.–12.8.2008. ¤ Hakeminen keväällä 2009 alkavaan koulutukseen: - Syksyn 2008 yhteishaku: kaikki hakijat Ammatillisen peruskoulutuksen, lukiokoulutuksen ja kotitalousopetuksenhakuaika on 1.10.–10.10.2008. Pääsy-, soveltuvuus- ja kielikokeet järjestetään 27.10.–7.11.2008.

Lukiokoulutukseen haettaessa koulutukseen pyrkijän on täytettävä hakulomakkeen lisäksi ainevalintakortti (nyt mahdollista sähköinen yhteishaku). Hänen on toimitettava ainevalintakorttinsa siihen lukioon, johon hän ensisijaisesti pyrkii. Lukiokoulutuksen rinnalla haetaan myös suorittamaan jotakin ammatillista perustutkintoa. Hakukohteena voi olla silloin koulutusohjelma tai opintoala tai joskus suppeampi hakukohde, esimerkiksi käsi- ja taideteollisuusalan perustutkintojen ammattialoihin liittyvä. Kansanopiston kohdalla perusopetukseen ja lukiolinjoille haetaan yleensä yhteishaun kautta, mutta myös suoraan opistolle osoitetulla hakemuksella. Joidenkin opistojen vapaan sivistystyön koulutusohjelmat ovat mukana yhteishaussa, mutta pääasiassa haetaan kuitenkin suoraan oppilaitokseen.

Yhteishaun hakulomakkeita ja hakuohjeita saa yhteishakuaikana työvoimatoimistoista, kirjastoista, lääninhallitusten yhteishaun toimipisteistä ja oppilaitoksista. Hakulomakkeet lähetetään lääninhallitusten yhteishaun toimipisteisiin (vrt. yhteishaku nettipalveluna). Lääninhallitukset julkaisevat omat hakuohjeensa, joissa ovat tarvittavat tiedot tulevasta koulutustarjonnasta ja koulutukseen hakemisesta. Opetushallitus julkaisee puolestaan valtakunnalliset yhteishakuohjeet alkavaa koulutusta varten. Yhteishaun ulkopuolella olevan koulutuksen suorahaun lomakkeita saa asianomaisesta oppilaitoksesta. Oppilaitosten kotisivuilla voi olla sähköisiä hakulomakkeita. Tietoa tarjotaan eri tavoin myös maahanmuuttajille, millaisia koulutusvaihtoehtoja on olemassa. Maahanmuuttajien tarkastelussa on otettu käyttöön niin sanottu kotoutumisen käsite. Yhteiskunta on velvollinen huolehtimaan kotouttamista edistävien toimenpiteiden ja resurssien järjestämisestä, esimerkiksi asumiseen ja koulutukseen liittyen (Laki 493/1999; Asetus 511/1999; Valtioneuvoston päätös 512/1999).

Linkkejä oppilaanohjausta varten: [] [] http://www.opintoluotsi.fi/ http://www.koulutusnetti.fi/ http://haku.koulutusnetti.fi/koulutusnetti/elementarySearchPage.do http://www.koulutusnetti.fi/?path=ammatilliseen_ja_lukiokoulutukseen http://www.koulutusnetti.fi/files/tayh_2007_aktiv.pdf http://www.koulutusnetti.fi/files/liitejousto.pdf http://www.edu.fi/SubPage.asp?path=498,1329,8082,21526 http://www.oph.fi/SubPage.asp?path=1,443,25825 http://www.virtuopo.net/suomi/ http://www.virtuopo.net/suomi/ammatinvalinta/terveys_ja_ammatinvalinta.html http://www.ijkk.fi/boost/Employment_B/Employment%202.2.html http://www.opettaja.fi/pls/portal/docs/PAGE/OPETTAJALEHTI_EPAPER_PG/2007_42/page18.htm